షాంఘై టవరు
ఈ భవన నిర్మాణం నవంబరు 2008లో ప్రారంభమై ఆగష్టు 2013 నాటికి పూర్తయింది. భవన వెలుపలి పనులు 2015 వేసవి నాటికి పూర్తయినా, సెప్టెంబరు 2015 నాటికి పూర్తయిన విధంగా భావించారు. భవనాన్ని వాస్తవానికి నవంబర్ 2014 లో ప్రజలకు తెరవాలని నిర్ణయించుకున్నప్పటికీ, నిర్మాణ కారణాలతో అది ఆలస్యమైంది. జూలై 2016 లో సందర్శకులకు పరిశీలన కేంద్రాన్ని తెరిచారు; జూలై నుంచి సెప్టెంబరు 2016 వరకూ "టెస్ట్ రన్" లేదా "కమిషన్యింగ్" కాల వ్యవధిగా పేర్కొనబడింది. ఏప్రిల్ 26, 2017 నాటికి, 118 వ అంతస్తులో ఉన్న సందర్శనా కేంద్రం ప్రజలకు తెరవబడింది.
ఈఫిల్ టవర్
ఈ నిర్మాణం 1887 మరియు 1889 మధ్యలో ఫ్రెంచి విప్లవం వంద సంవత్సరాల పండుగను పురస్కరించుకుని ఏర్పాటు చేసిన ప్రపంచ ప్రదర్శనకు ముఖ ద్వారంగా ఏర్పాటు చేయడం జరిగింది. అసలు ఈఫిల్ 1888వ సంవత్సరంలో బార్సిలోనాలో ఈ టవర్ ను నిర్మించాలనుకున్నాడు. కానీ బార్సిలోనా లోని దీనికి సంబంధించిన అధికారులు ఈ నిర్మాణం కొత్తగానూ, ఖర్చుతో కూడుకొన్న పని అనీ నగరం యొక్క డిజైన్ లో సరిపడదని చెప్పారు. తరువాత ఈఫిల్ ఆ నిర్మాణ పథకాన్ని ప్యారిస్ లోని ప్రపంచ ప్రదర్శన అధికారులకు సమర్పించాడు. తరువాత అక్కడే 1889 లో దీన్ని నిర్మించడం జరిగింది.